CELEX: 62011TN0657
Language: sk
Date: 2011-12-21 00:00:00
Title: Vec T-657/11: Žaloba podaná 21. decembra 2011 — Technion — Israel Institute of Technology a Technion Research & Development/Komisia

10.3.2012   
            
            
               SK
            
            
               Úradný vestník Európskej únie
            
            
               C 73/28
            
         Žaloba podaná 21. decembra 2011 — Technion — Israel Institute of Technology a Technion Research & Development/Komisia
   (Vec T-657/11)
   2012/C 73/56
   Jazyk konania: francúzština
   
      Účastníci konania
   
   
      Žalobcovia: Technion — Israel Institute of Technology (Haïfa, Izrael) a Technion Research & Development Foundation Ltd (Haïfa) (v zastúpení: D. Grisay a D. Piccininno, advokáti)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               prijal túto žalobu o neplatnosť založenú na článku 263 Zmluvy o fungovaní Európskej únie,
            
         
               —
            
            
               vyhlásil ju za prípustnú a
            
         
               —
            
            
               vyhlásil žalobu za dôvodnú a zrušil rozhodnutie Generálneho riaditeľstva pre informačnú spoločnosť a médiá Európskej komisie z 19. októbra 2011,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú 2 žalobné dôvody.
   
               1.
            
            
               Prvý žalobný dôvod založený na zjavne nesprávnom posúdení a nedostatku odôvodnenia v rozsahu, v akom sa príkaz na vrátenie finančných prostriedkov z 19. októbra 2011 zakladá výlučne na skutočnostiach, konkrétne správe o audite a rozhodnutí Komisie, ktorým sa niektoré náklady vyhlasujú za neoprávnené na základe záverov uvedeného finančného auditu týkajúceho sa predovšetkým plnenia zmluvy MOSAICA, ktorých odôvodnenie a dôvodnosť boli spochybnené vo veci T-546/11, Technion — Israel Institute of Technology a Technion Research&Development/Komisia (1).
            
         
               2.
            
            
               Druhý žalobný dôvod založený na porušení zásady zákazu bezdôvodného obohatenia Komisiou. Žalobcovia tvrdia, že:
               
                           —
                        
                        
                           ak by Komisia mala získať naspäť požadovanú sumu, ktorá pokrýva všetky plnenia, ktoré poskytol M. K, zamestnanec spoločnosti TECHNION, na základe zmluvy MOSAICA, prisvojila by si tak prospech z plnení uskutočnených na základe zmluvy a výsledky odborného výskumu bez toho, aby za ne zaplatila,
                        
                     
                           —
                        
                        
                           žalobcovia sú oprávnení požadovať náhradu nákladov za plnenia poskytnuté na základe zmluvy MOSAICA,
                        
                     
                           —
                        
                        
                           v prípade náhrady finančných prostriedkov, by žalobcovia prišli nielen o sumu zodpovedajúcu skutočne poskytnutým plneniam, ale vznikla by im ďalšia ujma, pretože okrem vrátenia finančných prostriedkov by museli znášať aj náklady spojené s realizáciou poskytnutých plnení.
                        
                     
         
      (1)  Ú. v. EÚ C 355, s. 28.